Ewrico

Ewrico (Aiwareiks en gotico) estió rei d'os visigodos dende l'anyo 466 (dimpués d'amortar a su chirmán Teodorico II) dica l'anyo 484. O reinau d'Ewrico coincidió con a disolución de l'Imperio Romano d'Occident.

Yera fillo de Teodorico I. Se casó con Ragnachilda, filla de Meroveu, rei d'os francos.

En l'anyo 469 u 470 refusó un ataque d'o rei brito-romano Riuthamus en la Batalla de Déols que permitió asegurar uns territorios en Galia tan a lo norte como a Loira.

Ewrico se declaró independient d'os "emperadors-titere" y amés en 475 forzó a Chulio Nepot a reconoixer a suya total independencia a cambio de retornar-li a rechión d'a Provenza. Cuan en 476 fue destronato o zaguer emperador Romulo Augustulo s'independizó legalment de Roma. Os visigodos heban firmato un foedus con Roma en l'anyo 418, por o que s'heban convertito en federatos de l'Imperio y l'Imperio lis permitiba d'establir-sen en o sud d'as Galias. Ewrico no reconoixió l'autoridat d'o herulo Odoacro, qui destronó a lo zaguer emperador, feito que li permimitiba d'independizar-se pa cutio. D'esta traza amaneixió un reino visigodo oficialment independient conoixito por os historiadors como Reino Visigodo de Tolosa.

Ewrico encomenzó una expansión territorial por Galia y Hispania. En Galia guerreyó contra os francos y saxons, y o suyo reino yera o mes poderoso y influyent d'Europa Occidental. A suya cort residiba en Tolosa, encara que nominalment en Arlet. O territorio controlato por os visigodos en ixas envueltas d'Ewrico yera cuasi tota Hispania, con a excepción notable d'a Gallaecia (on yeran os sueus) y gran parte de Galia a l'ueste d'o río Rin y a lo sud d'o río Loira.

Con grant talento politico, publicó o Codex Euricianus, cuerpo legal de dreito visigodo. Teneba como colaboradors a romanos como Victor y Vicent, y o suyo primer ministro yera León, romano tamién.

 Mencions en fuents aragonesas 
Ye mencionato en a "Cronica de Sant Chuan d'a Penya":

En a "Cronica Cheneral d'Espayna" de García d'Eugui lo nombran como Eurigo:

 Vinclos externos 

Categoría:Reis visigodos
Categoría:484 (muertes)